RT บวกต่อเฉียด 4% โบรกฯ เล็งปรับประมาณการใหม่ หลังกำไร Q3 โตแกร่ง
RT บวกต่อเฉียด 4% โบรกฯ เล็งปรับประมาณการใหม่ หลังกำไร Q3 โตแกร่ง ล่าสุดอยู่ที่ 2.16 บาท บวก 0.08 บาท หรือ 3.85% มูลค่าซื้อขาย 51.10 ล้านบาท
RT บวกต่อเฉียด 4% โบรกฯ เล็งปรับประมาณการใหม่ หลังกำไร Q3 โตแกร่ง ล่าสุดอยู่ที่ 2.16 บาท บวก 0.08 บาท หรือ 3.85% มูลค่าซื้อขาย 51.10 ล้านบาท
20 พ.ย. 2563

ผู้สื่อข่าวรายงานว่า ราคาหุ้น บริษัท ไร้ท์ทันเน็ลลิ่ง จำกัด (มหาชน) หรือ RT ล่าสุด ณ เวลา 10.08 น. อยู่ที่ 2.16 บาท บวก 0.08 บาท หรือ 3.85% สูงสุดที่ 2.16 บาท ต่ำสุดที่ 2.12 บาท ด้วยมูลค่าซื้อขาย 51.10 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ว่า RT บริษัทเผยว่าร่วมประมูล Sub-Contract หลายโครงการในปีหน้าโดยเฉพาะโครงการอุโมงค์รถไฟทางคู่เด่นชัย-เชียงราย-เชียงของมูลค่า 1.5 หมื่นล้านบาท ส่วน Backlog ปัจจุบันมีอยู่ 4.3 พันล้านบาท  ทยอยส่งมอบถึงปี 2565  กำไรไตรมาส 3/63 ที่แข็งแกร่งโดยเฉพาะ Margin ทำให้อยู่ระหว่างทบทวนประมาณการ เบื้องต้นคาดมี Upside 18-34% และราคาเป้าหมายจะปรับขึ้นไปสู่กรอบ 2.65-2.80 บาท แนะนำ “เก็งกำไร”